मोदी सरकार के मंत्रियों ने अपने मंत्रालय का छोड़ दूसरे के मंत्रालय पर बोलने का रिकार्ड कायम किया है। इससे पता चलता है कि उन्हें अपने मंत्रालय का कम, दूसरे का ज़्यादा पता रहता है। यह मामूली बात नहीं है। कृषि पर बोलने वाले गृह मंत्री, शिक्षा पर बोलने वाले स्वास्थ्य मंत्री, रक्षा पर बोलने वाले वित्त मंत्री, वित्त पर बोलने वाले रेल मंत्री ने भी कभी भारत का परित्याग नहीं करने वाले उद्योगपतियों का नाम नहीं लिया है। प्रधानमंत्री जिन्होंने आम लोगों से गैस की सब्सिडी छोड़ दो, इन लोगों से कहना भूल गए कि भाई दस लाख करोड़ लोन लेकर चपत हुए हो, कुछ तो लौटा दो। सौ-पचास ही तो ऐसे लोग हैं, इन्हें पत्र ही लिख देते कि 25 करोड़ सब्सिडी छोड़ रहे हैं और तुम दस लाख करोड़ नहीं दे सकते। पेट्रोल पंप पर नया पोस्टर भी आ जाता।